การทยอยคลาย lockdown ของรัฐบาล / ธุรกิจที่ได้รับประโยชน์จากฟุตบอลยูโร / ติดตามผลการประชุมเฟดในวันที่ 16 มิ.ย./ วันนี้คาด SET กรอบ 1,645-1,655 จุด แนะ MTC BGRIM
14 มิถุนายน 2564

ติดตามการทยอยคลาย lockdown ของรัฐบาล โดยล่าสุดได้ให้กิจกรรม 5 ประเภทกลับมาเปิดอีกครั้งในวันที่ 14 มิ.ย /ติดตามการประกาศรายชื่อหุ้นเข้า SET50 รอบ 2H21 

สำหรับภาพในประเทศติดตามการทยอยคลาย lockdown ของรัฐบาล โดยล่าสุดได้ให้กิจกรรม 5 ประเภทกลับมาเปิดอีกครั้งในวันที่ 14 มิ.ย. ได้แก่ สวนสาธารณะ, พิพิธภัณฑ์, คลีนิคเสริมความงาม, สถานประกอบการนวดเพื่อสุขภาพ (เฉพาะนวดเท้า) และร้านทำเล็บ/ร้านสัก มองเป็นการส่งสัญญาณบวกทางอ้อมต่อมต่อกลุ่ม Reopening plays และคาดรัฐบาลจะทยอยคลายล๊อกดาวน์มากขึ้นในเดือน ก.ค. หลังการกระจายวัคซีนเร่งตัวขึ้น และจำนวนผู้ติดเชื้อเริ่มทรงตัวถึงทยอยลดลง 

นอกจากนี้ติดตามธุรกิจที่คาดว่าจะได้รับประโยชน์จากกระแสฟุตบอลยูโร เช่น อาหารฟาสฟู้ด (MINT, CENTEL, และ TTA) และโรงแรมในยุโรป (MINT) จากการกระจายไปแข่งกัน 11 สนาม ใน 11 ชาติ ฉลองครบรอบ 60 ปีฟุตบอลยูโร 

ส่วนหุ้นรายตัว ติดตามการประกาศรายชื่อหุ้นเข้า SET50 รอบ 2H21 ได้แก่ STGT, IRPC, KCE และ STA หุ้นออก ได้แก่ AWC, BAM, TOA, VGI สำหรับ SET100 หุ้นเข้าได้แก่ STGT, RCL, PSL, PTL, SYNEX, SINGER, ICHI, TKN และ AAV ส่วนหุ้นออกจาก SET100 ได้แก่ AWC, BPP, EPG, GFPT, MBK, TOA, TPIPP, TTW, WHAUP 

สำหรับ ตปท. ติดตามผลการประชุมเฟดในวันที่ 16 มิ.ย. ซึ่งจะส่งผลต่อการเคลื่อนไหนของอัตราผลตอบแทนพันธบัตร 10 ปีสหรัฐฯ ซึ่งล่าสุดปรับตัวลงมากว่า 20bps. ในรอบ 1 เดือนที่ผ่านมาเป็น 1.45% จากคาดการณ์ของตลาดที่มองเงินเฟ้อกำลังผ่านจุดสูงสุดใน 2Q21 มองเป็น sentiment เชิงบวกต่อกลุ่ม Finance ธนาคารเล็ก (TISCO KKP) และโรงไฟฟ้า แต่อาจกดดัน sentiment การลงทุนในหุ้นกลุ่มประกัน และธนาคาร 

และ สำหรับราคาสินค้าโภคภัณฑ์ ติดตามทิศทางราคาน้ำมันดิบสัปดาห์หน้า หลังสำนักงานพลังงานสากล (IEA) เปิดเผยในวันศุกร์ (11 มิ.ย.) ว่า ทั่วโลกจะต้องการน้ำมันมากขึ้นจากกลุ่มโอเปกพลัส เนื่องจากความต้องการน้ำมันทั่วโลกจะเริ่มกลับสู่ระดับก่อนเกิดการแพร่ระบาดของโรคโควิด-19 ภายในช่วงสิ้นปีหน้า โดยทาง IEA คาดว่า ความต้องการน้ำมันทั่วโลกจะเพิ่มขึ้น 5.4 ล้านบาร์เรลต่อวันในปีนี้ และเพิ่มขึ้นอีก 3.1 ล้านบาร์เรลต่อวันในปีหน้า หลังจากที่ความต้องการน้ำมันทรุดตัวลงรุนแรงที่สุดเป็นประวัติการณ์ที่ 8.6 ล้านบาร์เรลต่อวันในปีที่แล้ว นอกจากนี้ให้ติดตามผลการเลือกตั้งผู้นำที่จะมารับตำแหน่งต่อจากประธานาธิบดีฮัสซันโรฮานีวันที่18มิถุนายนนี้ ขณะที่จำนวน Oil rig ปรับเพิ่มขึ้น 6 แท่นเป็น 365 แท่นในสัปดาห์ที่ผ่านมาสูงสุดนับแต่เดือน เม.ย. 2563 

รวมถึงราคาถ่านหินที่ปรับตัวสูงขึ้น +50% YTD เป็น 126 เหรียญต่อตัน ขณะที่ราคาปูนซีเมนต์ในช่วง 5 เดือนที่ผ่านมา -2% YoY จะส่งผลกระทบกับ GPM ของธุรกิจปูนซีเมนต์ (SCC, SCCC, และ TPIPL) และ ดัชนีค่าระวางเรือ Shanghai Containerized Freight Index ซึ่งสัปดาห์ล่าสุดปรับตัวขึ้น 2.5% WoW ทำจุดสูงสุดใหม่ที่ 3,704 จุดจาก supply chain ที่ตึงตัวจากการระบาดของโควิดในจีนตอนใต้ มองจะเป็นบวก RCL, DCC, COTTO แต่การที่ค่าระวางสูงและการขนส่งมีปัญหาอาจส่งผลกระทบทางลบต่อกลุ่มผู้ส่งออก (Electronics, F&B, ปิโตรฯ และชิ้นส่วนยานยนต์ เป็นต้น) 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,645-1,655 จุด แนะ MTC BGRIM 

หุ้นแนะนำ MTC (พื้นฐาน 79.00 บาท) มีมุมมองเชิงบวกต่อการเติบโตของสินเชื่อใน 2Q21-3Q21 จากการที่ MTC เป็นผู้นำและกำลังกินส่วนแบ่งการตลาดจากดอกเบี้ยโปรโมชั่น 15% ของสินเชื่อมอเตอร์ไซต์จนถึงมิ.ย.2021, อัตราผลตอบแทนพันธบัตร 10 ปีสหรัฐฯ ซึ่งล่าสุดปรับตัวลงมากว่า 20bps. ในรอบ 1 เดือนที่ผ่านมาเป็น 1.45% เป็น sentiment เชิงบวกต่อกลุ่ม Finance BGRIM (พื้นฐาน 53.25 บาท) คาดว่ากำไร 2Q21 จะลดลง YoY จากกำไร Fx ที่ลดลงแต่จะโตขึ้นได้ QoQ จากอุปสงค์ที่สูงขึ้นในเวียดนามที่คาดว่าจะมีนำหนักมากกว่าต้นทุนพลังงานที่สูงขึ้น, ได้ประโยชน์จากการฟื้นตัวของเศรษฐกิจมากที่สุดบริษัทนึงในกลุ่ม จากสัดส่วนรายได้จ่ายไฟให้กลุ่มลูกค้าอุตสาหกรรม 

รายงานตัวเลขเศรษฐกิจ วันอังคาร ติดตาม ตัวเลข Retail Sales ของสหรัฐฯ เดือน พ.ค. คาด -0.8% MoM ขณะที่ Core Retail Sales เดือน พ.ค. คาด +0.4% MoM ดัชนี PPI ของสหรัฐฯ เดือน พ.ค. คาด +0.6% MoM และ +6.3% YoY ตัวเลขผลผลิตภาคอุตสาหกรรมของสหรัฐฯ เดือน พ.ค. คาด +0.6% MoMวันพุธ ติดตาม ตัวเลข CPI ของอังกฤษเดือน พ.ค. คาด +1.8% YoY ตัวเลขผลผลิตภาคอุตสาหกรรมของจีน เดือน พ.ค. คาด +8.9% YoY ยอดขออนุญาตก่อสร้างของสหรัฐฯ เดือน พ.ค. คาด +0.4% MoM เป็น 1.74 ล้านยูนิต ตัวเลขบ้านก่อสร้างใหม่ของสหรัฐฯ เดือน พ.ค. คาด +3.8% MoM เป็น 1.63 ล้านยูนิต ตัวเลขปริมาณสต๊อกน้ำมันดิบรายสัปดาห์ของสหรัฐฯ คาด -2.036 ล้านบาร์เรล และผลการประชุมธนาคารกลางสหรัฐฯ คาดคงดอกเบี้ยนโยบายที่ 0.25% วันพฤหัสฯ ติดตาม ตัวเลข CPI และ Core CPI ของยูโรโซน เดือน พ.ค. คาด +2.0% และ +0.9% YoY ตามลำดับ ตัวเลขการขอรับสวัสดิการว่างงานของสหรัฐฯ รายสัปดาห์คาด +3.6 แสนตำแหน่ง (-4.3% WoW) วันศุกร์ ติดตาม ตัวเลขยอดผลิตและยอดขายรถยนต์ของไทยเดือน พ.ค. ผลการประชุมธนาคารกลางญี่ปุ่นคาดคงดอกเบี้ยนโยบายที่ -0.10% ตัวเลข Retail Sales ของอังกฤษเดือน พ.ค. คาด +1.8% MoM และ +29.2% YoY